574 ATT DWAR IL-BANK MALTI TA’ ŻVILUPP ATT biex jipprovdi għat-twaqqif ta’ Bank Malti ta’ Żvilupp u d-determinazzjoni tal-funzjonijiet u s-setgħat tiegħu u biex jipprovdi għal ħwejjeġ anċillari jew inċidentali li għandhom x’jaqsmu miegħu. ATT XXI tal-2017 kif emendat bl-Avviżi Legali 355 tal-2017. ATT XXI tal-2017 kif emendat bl-Avviżi Legali 355 tal-2017. Taqsima I Preliminari 1. Titolu. It-titolu fil-qosor ta’ dan l-Att hu l-Att dwar il-Bank Malti ta’ Żvilupp. Tifsir. 2. F’dan l-Att, kemm-il darba r-rabta tal-kliem ma tkunx teħtieġ xort’oħra: " applikant " tfisser persuna li tapplika lill-Bank għal finanzjament, jew kull servizz ieħor; "azzjonisti" tfisser il-proprjetarji ta’ ishma tal-Bank skont l-artikolu 10(2); " Bank " tfisser il-Bank Malti ta’ Żvilupp kif imwaqqaf bl-artikolu 3; " Bank Ċentrali " tfisser il-Bank Ċentrali ta’ Malta kif imfisser bl-Att dwar il-Bank Ċentrali ta’ Malta; Kap. 204. Kap. 204. " Bank Ewropew tal-Investiment " tfisser il-bank imwaqqaf bl-Artikolu 308 tat-Trattat dwar il-Funzjonament tal-Unjoni Ewropea; "Bord " tfisser il-Bord tad-Diretturi tal-Bank kif imwaqqaf taħt artikolu 20; " Direttur " tfisser membru tal-Bord maħtur skont l-artikolu 21; "ekwità " tfisser ishma ordinarji, komuni jew preferenzjali, kupuni, opzjonijiet jew debitu li, bid-dekors taż-żmien jew bħala riżultat ta’ kundizzjonijiet finanzjarji jew xort’oħra, jistgħu Ara l-Avviż Legali 340 tal-7. jinbidlu f’ekwità bl-għażla tal-emittent jew tad-detentur; * "emerġenza " tfisser ċirkostanza ta’ forza maġġuri jew sitwazzjoni li, bħala riżultat ta’ defiċjenza serja fid-dħul u/jew fil-likwidità li jsofri l-Bank jew minħabba kundizzjonijiet serji fis-swieq finanzjarji, ikollhom effett negattiv materjali fuq is-sigurtà u s-saħħa tal-Bank; "Gvern " tfisser il-Gvern tar-Repubblika ta’ Malta; " intrapriża " tfisser attività ekonomika organizzata mmexxija minn persuna waħda jew aktar; "istituzzjoni finanzjarja " għandha l-istess tifsira li jagħtiha l-artikolu 2 tal-Att dwar Istituzzjonijiet Finanzjarji, u tinkludi kwalunkwe fergħa f’Malta ta’ istituzzjoni mhux inkorporata f’Malta; "istituzzjoni ta’ kreditu " għandha l-istess tifsira mogħtija lilha bil-punt (1) tal-Artikolu 4(1) tar-Regolament (UE) Numru 575/2013 tal-Parlament Ewropew u tal-Kunsill tas-26 ta’ Ġunju 2013 dwar rekwiżiti prudenzjali għal istituzzjonijiet ta’ kreditu u intrapriżi ta’ investiment u li jemenda r-Regolament (UE) Numru 648/2012, kif emendat minn żmien għal żmien, u tinkludi dawk il-miżuri kollha maħsuba għall-implimentazzjoni li ħarġu jew jistgħu jinħarġu skont l-istess Regolament (CRR); "Kap Eżekuttiv " tfisser il-kap amministrattiv tal-Bank maħtur skont l-artikolu 21(9); "korp ġuridiku " tfisser għaqda ta’ persuni li għandha personalità ġuridika distinta minn dik tal-azzjonisti tagħha; " Kummissjoni Ewropea " tfisser il-Kummissjoni Ewropea mwaqqfa bl-Artikolu 13 tat-Trattat; " kumpannija " tfisser kumpannija ffurmata u reġistrata taħt fit-Taqsima V tal-Att dwar il-Kumpanniji jew taħt l-Ordinanza dwar [żaħ Soċjetajiet Kummerċjali; [żaħ " Il-Kunsill Malti għall-Iżvilupp Ekonomiku u Soċjali " tfisser il-korp konsultattiv imwaqqaf bl-artikolu 3 tal-Att dwar il-Kunsill [żaħ Malti għall-Iżvilupp Ekonomiku u Soċjali [żaħ; " Ministru " tfisser il-Ministru responsabbli mill-Bank; "obbligu ta’ debitu " tfisser impenn, obbligazzjoni, nota, ċertifikat ta’ investment jew evidenza oħra ta’ debitu jew garanzija ta’ korporazzjoni, sew jekk assigurata u sew jekk le; "ordinamenti" tfisser ordinamenti magħmula skont l-artikolu 22(2)(j); "persuna " tinkludi trust, soċjetà, assoċjazzjoni ta’ persuni naturali, korporazzjonijiet, organizzazzjonijiet pubbliċi u entitajiet pubbliċi; "persuna interessata " tfisser: (a) ir-raġel jew il-mara, is-sieħeb jew sieħba, il-wild, ħu, oħt jew il-ġenitur ta’ Direttur, (b) ir-raġel jew il-mara jew is-sieħeb jew sieħba ta’ wild, ta’ ħu jew ta’ oħt, jew ta’ ġenitur ta’ Direttur, jew (ċ) il-ġenitur, ħu jewoħtil-mara jew ir-raġel jew tas-sieħeb jew sieħba, ta’ Direttur; "persuna politikament esposta " għandha l-istess tifsira li jagħtiha r-regolament 2 tar-Regolamentikontra Money Laundering u Finanzjar ta’ Terroriżmu; " President " tfisser il-President tal-Bord maħtur skont l-artikolu 21(2)(a); " proġett " tfisser investiment f’attività ekonomika mħaddma minn persuna waħda jew aktar jew intrapriżi; " Regolament de minimis " tirreferi għar-Regolament tal-Kummissjoni (UE) Numru 1407/2013 tal-1 ta’ Diċembru 2013 dwar l-applikabilità tal-Artikoli 107 u 108 tat-Trattat dwar il-Funzjonament tal-Unjoni Ewropea għal għajnuna de minimis; " Regolament għall-Eżenzjoni Ġenerali S]iħa " tirreferi għar-Regolament tal-Kummissjoni (KE) Numru 651/2014 tas-17 ta’ Ġunju 2014 li jiddikjara ċerti kategoriji ta’ għajnuna kompatibbli mas-suq intern fit-tħaddim tal-Artikoli 107 u 108 tat-Trattat; "riżoluzzjoni " tfisser riżoluzzjoni tal-Bord mgħoddija skont l-artikolu 22(2)(j); " Skema ta’ Kumpens għad-Depożitant " tfisser l-iskema mwaqqfa bir-regolament 4 tar-Regolamenti dwar l-Iskema ta’ Kumpens għad-Depożitant; [żaħ L.S.371.09 "sussidjarju " għandha jkollha l-istess tifsira bħal dik mogħtija lilha fl-artikolu 2 tal-Att dwar il-Kummerċ Bankarju; Kap. 371. Kap. 371. "titoli " tfisser ishma ta’ kwalunkwe klassi jew serje ta’ ishma, kupuni, opzjonijiet jew obbligazzjonijiet ta’ debitu ta’ korporazzjoni u tinkludi ċertifikati li jixhdu l-istess ishma jew obbligazzjonijiet ta’ debitu; " it-Trattat " għandha jkollha l-istess tifsira bħal dik mogħtija lilha fl-artikolu 2 tal-Att dwar l-Unjoni Ewropea; Kap. 460. Kap. 460. " Uffiċċju Nazzjonali tal-Verifika " tfisser l-Uffiċċju Nazzjonali tal-Verifika mwaqqaf skont l-artikolu 108 tal-Kostituzzjoni ta’ Malta u promulgat bl-Att dwar l-Awditur Ġenerali u l-Uffiċċju Nazzjonali tal-Verifika; [żaħ Kap. 396. Kap. 396. " l-Unjoni Ewropea " tfisser l-Unjoni Ewropea kif jirreferi għaliha t-Trattat; " Żona Ekonomika Ewropea " tfisser iż-żona definita bl-Artikolu 1 tal-Ftehim dwar iż-Żona Ekonomika Ewropea. Taqsima II T waqqif u Tmexxija tal-Bank 3. Status legali. (1) Għandu jkun hemm Bank li jissejjaħ il-Bank Malti ta’ Żvilupp. Il-Bank jista’ juża n-nomenklatura "MDB" f’kuntratti kummerċjali u legali. (2) L-uffiċċju prinċipali tal-Bank għandu jkun f’Malta. (3) Il-Bank għandu jkun korp ġuridiku li jkollu personalità ġuridika distinta u jkollu s-setgħa, skont id-dispożizzjonijiet ta’ dan l-Att, li jikkuntratta, li jakkwista, iżommu jiddisponi minn kwalunkwe proprjetà għall-iskop tal-operat tiegħu, li jħarreku jiġi mħarrek, u li jagħmel dawk l-affarijiet kollha u jidħol fi kwalunkwe transazzjoni li huma inċidentali jew li jwasslu għall-eżerċizzju jew it-twettiq tal-funzjonijiet tiegħu skont dan l-Att. 4. (1) L-għan tal-Bank hu li jsostni l-imprenditorija u l-iżvilupp soċjo-ekonomiku ta’ Malta billi jipprovdi investimemt promozzjonali u finanzjament, joffri servizzi u pariri finanzjarji, u billi joħroġ titoli jew bi kwalunkwe mezz ieħor jiġbor fondi jew kapital għas-sostenn ta’ dawn is-servizzi. (2) Fil-qadi tal-attivitajiet tiegħu, il-Bank għandu jikkonsidra b’mod partikolari: (a) il-bżonnijiet ta’ intrapriżi żgħar u medji permezz ta’ miżuri ta’ għajnuna statali li huma kompatibbli mar-Regolament għall-Eżenzjoni Ġenerali S]iħa (GBER) jew miżuri finanzjarji skont ir-Regolament deminimis; u (b) proġetti infrastrutturali kbar li jikkontribwixxu lejn żvilupp reġjonali jew nazzjonali importanti. (3) B’mod ġenerali l-Bank għandu jaġixxi ta’ intermedjar juma’ u permezz ta’ banek kummerċjali, investituri privati u intermedjarji finanzjari privati oħra, sew jekk megħjuna u sew jekk le, f’qafas definiti bbażat exante fuq in-nuqqasijiet tas-suq skont l-artikolu 6(7). (4) Il-Bank jista’ jagħmel self dirett, b’dan illi ma joħnoqx il-vijabilità tal-banek kummerċjali u ta’ intermedjarji finanzjarji privati oħra. (5) Il-Bank jista’ wkoll joffri finanzjament skont is-suq u jikseb qligħ ekwivalenti għal dak milħuq fis-suq minn punti ta’ referenza kumparabbli, b’dan illi fl-eżerċizzju ta’ din l-attività mhux ta’ għajnuna, il-Bank m’għandux jikkompeti ma’ istituti kummerċjali iżda għandu biss jagħmel tajjeb għall-vojt u n-nuqqasijiet fl-infrastruttura finanzjarja. 5. Garanzija tal-Gvern. (1) Il-President tal-Bord għandu jinħatar mill-Bord minn fost il-membri tiegħu matul l-ewwel laqgħa. (a) samija (100) fil-mija tal-obligazzjonijiet kollha tal-Bank fir-rigward tas-self aggregat mogħti u t-titoli maħruġa mill-Bank, tranżazzjonijiet bil-quddiem jew opzjonijiet li l-Bank jidħol għalihom u kreditu ieħor mogħti minn istituzzjonijiet finanzjarji u ta’ kreditu li jkunu liċenzjati jew entitajiet oħra tal-gvern lil terzi sal-limitu li dawn it-transazzjonijiet, opzjonijiet u krediti jkunu espressament garantiti mill-Bank; u (b) samija (100) fil-mija tas-self, faċilitajiet u garanziji maħruġa mill-Bank fil-korsordinarju tan-negozju kif iktar speċifikat fil-Memorandum ta’ Ftehim li għalih jirreferi s-subartikolu (2). (2) Il-Gvern u l-Bank għandhom jidħlu f’Memorandum ta’ Ftehim li jistipula l-ammont f’euro u/jew il-perċentwali msemmija fis-subartikolu (1), tal-garanzija mogħtija lill-Bank. Il-garanzija tal-Gvern għandha tkun inkondizzjonata, irrevokabbli u mal-ewwel sejħa. L-ammont imsemmi f’dan is-subartikolu għandu jkun mgħarraf lill-Bank fl-ewwel jum tax-xogħol tal-ewwel u s-sitt sena u fisn in sussegwenti f’intervalli ta’ ħames snin, imma għandu dejjem ikun biżżejjed biex jagħmel tajjeb għall-garanziji mogħtija fil-perjodi ta’ qabel u l-obbligi pendenti li l-Bank jista’ jkollu. 6. Setgħat speċifiċi tal-Bank. (1) Il-Bank jista’: (a) jagħti self lil; (b) jinvestifi; u/jew (c) jagħti garanziji, fir-rigward ta’ kwalunkwe persuna, sakemm din ma tkunx persuna politikament esposta. (2) Is-self, l-investiment u l-garanziji għandhom isiru jew jingħataw biss meta, fl-opinjoni tal-Bord jew kwalunkwe kumitat elenkat fl-artikolu 22(2)(d) jew uffiċjal tal-Bank nominat mill-Bord: (a) il-persuna tħaddem, jew sertħaddem, intrapriża jew proġett f’Malta jew għall-benefiċċju ta’ Malta; (b) l-ammont investit, jew li ser ikun investit, fl-intrapriża jew proġett minn persuni oħra minbarra l-Bank u n-natura tal-intrapriża jew proġett huma tali li l-Bank għandu għaliex jifhem li dawk il-persuni jkunu ser jibqgħu impenjati fl-intrapriża jew proġett b’mod li jistgħu jissodisfaw l-obbligi tagħhom volontarjament u fil-ħin; u (ċ) li wieħed jista’ raġjonevolment ibassar illi l-intrapriża jew proġett ser jirnexxilhom jipprovdu l-prodotti jew servizzi b’mod stabbli u vijabbli u li jiġġeneraw biżżejjed likwidità biex tagħmel tajjeb għall-obbligazzjonijiet li jista’ jkollhom ma’ kredituri u terzi oħra interessati. (3) Fi kwalunkwe ċirkostanza li fiha l-Bank jagħti self jew jagħmel investiment ma’ persuna, jew jagħti garanzija rigward persuna, skont dan l-artikolu, il-Bank jista’: (a) jixtri jew xort’oħra jakkwista proprjetà reali jew personali jew immobbli jew mobbli inklużi krediti li għad iridu jitħallsu; u (b) bla ħsara għal kull jedd ta’ fidi li jista’ jeżisti, jiddetjeni, jikri lill-persuna u sussegwentementibigħ, jiddisponi minn jew xort’oħra jinnegozja l-istess proprjetà. (4) Il-Bank jista’: (a) jakkwista u jżomm titoli tal-ewwel klassi jew subordinati jew interessi fuq titoli jew il-jedd għal xi titolu, ta’ kwalunkwe tip u fi kwalunkwe forma biex jissodisfa kull obbligazzjoni marbuta ma’ self, investiment, garanzija jew ftehim li l-Bank jagħmel jew jagħti; (b) iċedititolu, interessi fuq titolu jew il-jedd fuq titolu u jixtri u jiddetjeni, bitpartit, titolu jew interessi fuq titolu jew il-jedd fuq titolu, ta’ kwalunkwe tip u fi kwalunkwe forma; (ċ) jillikwida titolu, interessi fuq titolu jew jedd fuq titolu magħmul, akkwistat jew minnu miżmum fuq self, investiment, garanzija jew ftehim; u (d) ipartat, jikri, ibigħ, jassenja, jgħaddi jew xort’oħra jiddisponi minn self, investiment, garanzija, ftehim, titolu, interessi fuq titolu jew jedd fuq titolu. (5) Il-Bank jista’ jakkwista u jinnegozja daqs likieku kienu tiegħu kull self, investiment jew garanzija mogħtija jew magħmula minn persuna oħra jekk: (a) is-self, l-investiment jew il-garanzija jilħqu l-kriterju ta’ eliġibbiltà stipulati fis-subartikolu (2); jew (b) huma parti minn blokk ta’ self, investimenti jew garanziji li l-biċċa l-kbira tagħhom jilħqu dawk il-kriterji. (6) Fit-tħaddim tas-subartikolu (1), il-Bank jista’: (a) jiffinanzja intrapriżi, negozju u proġetti ta’ kull xorta, imma b’mod partikolari dawk li jikkontribwixxu għal ekonomija ta’ kwalità għolja, dinamika, produttiva u innovattiva; (b) jipprovdi aċċess għal kapital adegwat għal intrapriżi ta’ daqs żgħir u medju, għall-professjonijiet u negozjistart-up; (ċ) jiffinanzja proġetti ta’ koperativi, intrapriżi soċjali u proġetti ta’ bini ta’ djar, partikolarment fejn dan iwassal għal tiġdid urban; (d) jiffinanzja fondi għal proġetti infrastrutturali reġjonali jew nazzjonali importanti, speċjalment dawk li jżidu l-kompetittività ta’ Malta; (e) jagħti self u forom oħra ta’ finanzjament għall-iskopijiet ta’ proġett jew proġetti lil awtoritajiet, aġenziji, korporazzjonijiet, special purposevehicles, u entitajiet oħra mwaqqfa b’liġi; (f) jagħti finanzjamenti oħra fl-interess tal-ekonomija Maltija u Ewropea, bħal proġetti fl-interess tal-Unjoni Ewropea li huma ko-finanzjati mill-Bank Ewropew tal-Investiment jew istituzzjonijiet ta’ finanzjament multilaterali simili; (g) jipprovdi servizzi ta’ pariri dwar finanzi u żvilupp ta’ proġetti; (h) iwettaq attivitajiet oħra sakemm ikun hemm relazzjoni diretta bejn dawn l-attivitajiet u l-qadi tal-funzjonijiet tal-Bank elenkati hawn fuq; u (i) jiggarantixxi, sew bħala obbligant primarju jew sekondarju, fl-intier tiegħu jew f’parti minnu, self għal żvilupp ekonomiku li l-Bank jieħu sehem fih. (7) Fit-tħaddim tas-subartikoli) il-Bank għandu jillimita l-attivitajiet tiegħu għall-provvista ta’: (a) finanzjament megħjun awtorizzat skont- (i) ir-Regolament għall-Eżenzjoni Ġenerali S]iħa; (ii) skemi ta’ għajnuna approvati; (iii) għajnuna approvata taħt linji gwida maħruġa mill-Kummissjoni Ewropea; u (iv) strumenti finanzjarji tal-Unjoni Ewropea pprovduti b’fondi Ewropej, fejn il-Bank jaġixxi ta’ aġenzija li tidderiġi u tamministra l-fondi Ewropej, jew bħala ko-investitur; (b) għajnuna li tissodisfa l-kundizzjonijiet tar-Regolament de minimis fil-livell tal-benefiċjarji finali; (ċ) jiffinanzja bil-kundizzjonijiet tas-suq benefiċjarji finali li jaqgħu taħt ir-Regolament għall-Eżenzjoni Ġenerali S]iħa, fejn il-kundizzjonijiet kollha dwar l-artikoli rilevanti tar-Regolament għall-Eżenzjoni Ġenerali S]iħa jitħarsu, ħlief għall-ħtiġiet tad-daqs tal-għajnuna u l-ammonti massimi li jistgħu jingħataw; b’dan li, fil-każ ta’ proġetti infrastrutturali, il-parteċipazzjoni ta’ investituri privati għandha tkun ta’ mill-inqas ħamsin (50) fil-mija pari passu mal-Gvern; (d) jipprovdi, bil-kundizzjonijiet tas-suq, parteċipazzjoni fi strumenti finanzjarji tal-Unjoni Ewropea; (e) jipprovdi kull finanzjament ieħor wara li tinġieb l-approvazzjoni tal-Kummissjoni Ewropea. (8) Il-Bank jista’ jiġbor fondi kemm ta’ terminu qasir u kif ukoll ta’ terminu twil permezz ta’ self bilaterali, u joħroġ: (a) ċertifikati ta’ depożitu; (b) ċertifikati b’rata fissa jew litvarja; u (ċ) obbligi ta’ debitu, f’Malta jew band’oħra. 7. Restrizzjoni. Il-Bank ma jistax jaċċetta depożiti individwali minn membri tal-pubbliku. Il-Bank ma jistax joffri depożiti koperti bl-Iskema ta’ Kumpens lid-Depożitant. 8. T mexxija tan-negozju. (1) Il-Bank jista’ joffri finanzjament skont l-artikolu 6(1) kemm direttament waħdu jew flimkien ma’ istituzzjonijiet finanzjarji oħra fejn ikun determinat illi: (a) is-suq finanzjarju mhux qed jipprovdi finanzjament adegwat lil ċerti linji ta’ negozju, kategoriji ta’ klijenti, jew tipi ta’ intrapriżi li jinkwadraw fil-missjoni soċjali u ekonomika tal-Bank, jew (b) jekk dak il-finanzjament, għalkemm ipprovdut fis-suq, mhux tat-tip li jista’ jilħaq l-iskop tal-Bank skont l-artikolu 4: Iżda, b’mod ġenerali, il-finanzjament dirett tal-Bank waħdu: (i) ma għandux jaqbeż 25 fil-mija tas-self kollu tal-Bank, u (ii) għandu jingħata skont skemimfassla apposta għall-ħtiġiet ta’ dawk il-linji ta’ negozju, kategoriji ta’ klijenti, jew tipi ta’ intrapriżi konċernati. (2) B’mod ġenerali s-self tal-Bank għandu jkun assikurat direttament jew indirettament bl-assikurazzjoni bankarja skont l-użu jew assikurazzjoni oħra aċċettabbli għall-Bank. Meta jieħu xi ħaġa b’kollateral il-Bank jistrieħ fuq dawk l-assi bħala s-sors sekondarju tar-radd lura tas-self f’każilli l-likwidità tal-proġett tiddgħajjef. 9. Indipendenza u awtonomija tal-Bank. Il-Bank, il-President, id-diretturi, l-uffiċjali u l-impjegati tiegħu għandhom jaqdu l-inkarigu tagħhom skont dan l-Att b’mod indipendenti u awtonomu, u m’għandhomx jitolbu jew jirċievu istruzzjonijiet minn xi awtorità, sew pubblika u sewle, jew minn xi istituzzjoni oħra ta’ kwalunkwe forma. 10. Kapital awtorizzat. (1) Il-kapital azzjonarju awtorizzat inizjali tal-Bank għandu jkun ta’ mitejn miljun euro (€ 200, 000,000) maqsum f’żewġ miljun (2,000, 000) sehem ta’ valur pari ta’ mitteuro (€ 100) kull wieħed. (2) Il-Gvern għandu jissottoskrivi għal mija (100) fil-mija tal-kapital azzjonarju awtorizzat u maħruġ. Il-Gvern jista’ jissottoskrivi għal satletin (30) fil-mija tal-kapital awtorizzat u mħallas f’forma ta’ proprjetà mobbli u, jew immobbli li tkun liberau franka minn kull piż, ipoteka jew impediment ieħor. Il-Bank għandu jirċievi mingħand il-Gvern garanzija ġenerali tat-titolu kontra t-talbiet ta’ terzi, kif ukoll il-kunsens li jbigħu garanzija tal-paċifiku pussess. Il-valur ta’ kwalunkwe proprjetà immobbli għandu jkun verifikat mill-Uffiċċju Nazzjonali tal-Verifika. (3) (a) Il-kapital awtorizzat u maħruġ għandu jkun determinat mill-azzjonisti minn żmien għal żmien. Is-sottoskrizzjoni inizjali għall-kapital azzjonarju awtorizzat għandha ssir skont l-Ewwel Skeda ta’ dan l-Att; (b) Il-kapital imħallas għandu jkun determinat mill-Bord minn żmien għal żmien u għandu jitħallas mill-azzjonisti f’pagamenti kif jiddeċiedi l-Bord b’avviż ta’ xahrejn. (4) Il-kapital imħallas mill-Gvern mad-dħul fis-seħħ ta’ dan l-Att u sussegwentement kif stipulat f’dan l-Att huwa vestit fil-Bank bħala l-kapital imħallas tiegħu u jinbidel f’ishma ordinarji tal-Bank. 11. Għall-fini ta’ dan l-Att, "riżorsi ta’ kapital ordinarju " tal-Bank għandhom jinkludu flejjes miġbura skont kif ġej: (a) kapital tal-Bank maħruġ u mħallas, sottoskritt skont l-artikolu 10; (b) titoli ta’ debitu maħruġa mill-Bank; (ċ) flejjes li l-Bank jista’ jissellef skont is-setgħat mogħtija bl-artikolu 18; (d) ħlas lura ta’ self u garanzija magħmula jew imrodda lura lill-Bank; (e) dħul minn fondi oħra li l-Bank jirċievi. 12. Użu tar-riżorsi. Ir-riżorsi u l-faċilitajiet tal-Bank għandhom jintużaw biss għat-tħaddim tal-għanijiet u l-funzjonijiet tal-Bank kif stipulati f’dan l-Att. 13. Limitazzjonijiet fuq l-operat ordinarju. (1) L-ammont totali ta’ self, investimenti f’ishma u garanziji magħmula mill-Bank fil-kors tal-operat ordinarju tiegħu favur individwu jew grupp ta’ klijenti b’konnessjoni ma’ xulxin m’għandu fl-ebda żmien jaqbeż il-ħamsa u għoxrin (25) fil-mija tal-kapital sottoskritt mhux mittiefes, riżervi ġenerali u speċjali li jagħmlu parti mir-riżorsi ta’ kapital ordinarju, esklużi riżervi oħra li mhumiex intiżi għall-operat ordinarju. (2) Fil-każ ta’ flejjes investiti f’kapital ta’ ekwità meħuda mir-riżorsi ta’ kapital ordinarju tal-Bank, l-ammont totali investit m’għandux jaqbeż l-għaxra (10) fil-mija tal-ammont totali ta’ kapital sottoskritt mhux mittiefes, riżervi ġenerali u speċjali li jagħmlu parti mir-riżorsi ta’ kapital ordinarju, esklużi riżervi oħra li mhumiex intiżi għall-operat ordinarju. (3) L-ammont investit f’ishma m’għandux jaqbeż dik il-perċentwali tal-kapital ta’ ekwità tal-intrapriża jew kumpanija konċernata skont ki f il-Bord jiddetermina li jkun xieraq. Il-Bank m’għandux juża l-investiment li jagħmel biex jittanta jakkwista interess maġġoritarju fl-intrapriża jew kumpanija konċernata, ħlief fejn dan ikun meħtieġ biex iħares l-investiment tal-Bank. (4) Finanzjament ta’ ekwità għandu jsir biss wara li l-Bord, b’votta l-maġġoranza minn fost l-għadd totali ta’ Diretturi, jiddetermina li l-Bank huwa f’qagħda li jipparteċipa. Il-Bord għandu jqisu japprova kull investiment f’ishma każ b’każ. 14. Prinċipji tal-operat. Ix-xogħol tal-Bank għandu jitħaddem skont prinċipji kummerċjali u ekonomiċi tajbin u l-prinċipji hawn taħt elenkati għandhom japplikaw, interalia: (a) qabel ma jingħata finanzjament, l-applikant għandu jkun issottometta proposta ta’ self adegwata u l-Kap Eżekuttiv għandu jkun ippreżenta quddiem il-Bord rapport bil-miktub, flimkien mar-rakkomandazzjonijiet tiegħu, ibbażat fuq studju magħmul mill-impjegati; (b) fil-konsiderazzjoni ta’ applikazzjoni għal self jew garanzija, il-Bank għandu jqis sewwa l-kapaċità tal-applikant li jikseb finanzjament u faċilitajiet minn band’oħra fuq pattijiet u kundizzjonijiet li l-Bank jidhirlu raġjonevoli, wara li jqis il-fatturi kollha pertinenti; (ċ) meta jagħti self jew jagħmel garanzija, il-Bank għandu jqis sewwa l-prospetti li min jissellef u l-garanti, skont il-każ, ikun f’qagħda li jissodisfa l-obbligi tiegħu volontarjament skont il-kuntratt ta’ self; (d) meta jagħti jew jiggarantixxi self, ir-rata ta’ imgħax, miżati oħra u l-iskeda ta’ ħlas lura tal-kapital għandhom ikunu tali li, fil-fehma tal-Bank, ikunu xierqa għas-self konċernat; (e) meta jiggarantixxi self magħmul minn investituri oħra, jew meta jissottoskrivi l-bejgħ ta’ titoli, il-Bank għandu jingħata kumpens xieraq għar-riskju li jkun qed jieħu; (f) f’każ ta’ self dirett mill-Bank, il-Bank għandu jippermetti li min jissellef jiġbed il-flus biss biex jagħmel tajjeb għall-ispejjeż konnessi mal-proġett hekk kif u meta dawn jinħolqu; (g) il-Bank għandu jieħu l-miżuri meħtieġa biex jiżgura li r-rikavat ta’ kull self magħmul jew li fih il-Bank jieħu sehem, jintuża biss għall-għan li għalih ikun sar is-self udan b’attenzjoni għal konsiderazzjonijiet ta’ ekonomija u effiċjenza; (h) il-Bank għandu jfittex li jżomm di versifikazzjoni raġjonevoli fl-investimenti li jagħmel f’kapital ta’ ekwità; m’għandux jassumi r-responsabbiltà tat-tmexxija ta’ kwalunkwe kumpanija jew intrapriża li fiha jinvesti, salv meta dan hu meħtieġ biex jitħares l-investiment; u (i) fl-operat tiegħu l-Bank għandu jimxi fuq prinċipji bankarji sodi. 15. Pattijiet u kundizzjonijiet fuq self dirett u garanziji. Fil-każ ta’ self dirett jew li fih il-Bank jieħu sehem jew self garantit mill-Bank, il-kuntratt għandu jistabbilixxi, skont il-prinċipji tal-operat stipulati fl-artikolu 14 u skont id-dispożizzjonijiet l-oħra ta’ dan l-Att, il-pattijiet u kundizzjonijiet tas-self jew garanzija li jkunu, inkluż dawk li jirrigwardaw il-ħlas lura tal-kapital, l-imgħax u miżati oħra, skadenzi u d-dati tal-pagament fir-rigward tas-self, jew il-miżati u spejjeż oħra fir-rigward tal-garanzija, rispettivament. Il-garanziji tal-Bank għandhom jinħarġu biss għal żmien ta’ skadenza fissa u għandhom jistipulaw il li l-Bank jista’ jtemm ir-responsabbiltà tiegħu fil-konfront tal-imgħax jekk, fil-każ ta’ inadempjenza min-naħa tad-debitur jew il-garanti tiegħu, skont il-każ, il-Bank joffri li jixtri l-imgħax akkumulat (kollu jew parti minnu) sad-data stipulata fl-offerta, it-titoli jew obbligazzjonijiet garantiti, bi prezz pari jew inqas. 16. Kummissjoni umiżati. (1) Il-Bank, b’żieda mal-imgħax, għandu jżomm dawk il-kummissjonijiet umiżati fuq krediti, servizzi u faċilitajiet oħra li huwa joffri jew jieħu sehem fihom bħala parti mill-operat ordinarju tiegħu. (2) Meta jiggarantixxi self bħala parti mill-operat ordinarju tiegħu, il-Bank għandu jżommmiżata ta’ garanzija, f’rata determinata mill-Bord, pagabbli kull tant żmien fuq il-valur tal-garanzija pendenti. (3) Ħlasijiet oħra li l-Bank jista’ jżomm fl-operat ordinarju tiegħu u kwalunkwe kummissjoni, miżati u ħlasijiet oħra fl-operat speċjali tiegħu għandhom jiġu ddeterminati mill-Bord. 17. Proċeduri dwar djun tal-Bank. (1) F’każijiet ta’ inadempjenza f’self li l-Bank jagħmel jew li fih jipparteċipa jew li jiggarantixxi fl-operat ordinarju tiegħu, il-Bank għandu jieħu dik l-azzjoni li jidhirlu xierqa fil-modifikazzjoni tat-termini tas-self, inkluż imma mhux limitatament għall-applikazzjoni ta’ penalitajiet maqbula minn qabel. (2) Kull meta jkun hemm il-ħtieġa, biex il-Bank jagħmel tajjeb għal ħlas ta’ imgħax, ħlasijiet oħra u amortizzazzjoni fuq self fl-operat ordinarju tal-Bank, jew biex jonora r-responsabilitajiet tiegħu fir-rigward ta’ pagamenti simili fuq self garantit minnu, addebitabbli li r-riżorsi kapitali ordinarji, il-Bank jista’ jsejjaħ għal ammont xieraq tal-kapital sottoskritt mhux imsejjaħ kif stipulat fl-artikolu 10 u, jekk il-Bank iqis li jeħtieġ kapital addizzjonali għax-xogħol tiegħu ’l fuq mill-kapital sottoskritt u mhux imsejjaħ, għandu jirrakkomanda dik iż-żieda fil-kapital għall-konsiderazzjoni tal-azzjonisti, b’dan illi kull injezzjoni ta’ kapital addizzjonali tkun suġġetta għall-konsultazzjoni minn qabel ma l-Kummissjoni Ewropea. 18. Bla ħsara għas-setgħat speċjali msemmija f’dan l-Att, il-Bank għandu jkollu wkoll is-setgħali: (a) jissellef flejjes minn Malta jew band’oħra, u f’dan ir-rigward jagħti dak il-kollateral jew titolu għal dan il-għanki f il-Bank jiddetermina; (b) ibigħu jixtri titoli li l-Bank ikun ħareġ jew iggarantixxa jew li fihom ikun investa; (ċ) jiggarantixxi titoli li fihom ikun investa biex jiffaċilita l-bejgħ tagħhom; (d) jissottoskrivi, jew jieħu sehem fis-sottoskrizzjoni ta’, titoli maħruġa minn kwalunkwe kumpanija jew intrapriża għal għanijiet konsistenti mal-iskop tal-Banku skont kif jipprovdi l-artikolu 6(7); (e) jinvestifondi, mhux meħtieġa għall-operat tiegħu, f’titoli negozjabbli; (f) jidħol fi transazzjonijiet maħsuba biex inaqqsu r-riskju fl-amministrazzjoni finanzjarja tal-Bank, inkluż kull strument finanzjarju u ftehim li l-għan tiegħu huwa l-ġestjoni tar-riskji finanzjarji, bħal rata ta’ imgħax jew ftehim dwar kambju tal-munita, opzjonijiet, kuntratti dwar forward futures, mekkaniżmi ta’ kollateral u ftehim ieħor simili; (g) jimpenja u jipoteka kwalunkwe attiv tiegħu bħala kollateral għal kwalunkwe obbligazzjoni ta’ debitu maħruġa mill-Bank jew bħala assikurazzjoni għall-adempjenza mal-obbligi tiegħu fi kwalunkwe ftehim; (h) jipprovdi konsulenza teknika u għajnuna skont l-għan li għalih twaqqaf, u fejn l-ispejjeż konnessi ma’ dawn is-servizzi mhumiex rimborsabbli, inaqqas dawn l-ispejjeż mill-qligħ nett tiegħu; fl-ewwel ħames (5) snin tal-operat tiegħu, il-Bank jista’ juża satnejn (2) fil-mija tal-kapital imħallas tiegħu għal dawn is-servizzi fuq bażi mhux rimborsabbli; u (i) jeżerċita setgħat oħra u jistabbilixxi normi u regolamenti li jistgħu jkunu meħtieġa jew xierqa għall-aħjar sostenn tal-għanijiet u l-funzjonijiet tiegħu skont dan l-Att. 19. Użu ta’ muniti. Il-Bank jista’ jżomm kwalunkwe waħda minn dan li ġej: (a) deheb umunitikambjabbli; (b) muniti akkwistati mill-Bank skont artikoli 11 u 16. 20. Struttura. Il-Bank għandu jkollu Bord tad-Diretturi, President u Kap Eżekuttiv u dawk l-uffiċjali u impjegati kollha li jkunu meħtie [a. 21. Kompożizzjoni tal-Bord tad-Diretturi. (1) Il-Bank għandu jkollu Bord tad-Diretturi magħmul minn seba’ (7) membri. (2) Il-Bord tad-Diretturi għandu jinħatar kif ġej: (a) President, li jkun persuna ta’ kompetenza għolja fl-oqsma tal-ekonomija jew tal-finanzi, maħtura mill-Ministru, wara konsultazzjoni mal-Oppożizzjoni; (b) erba’ Diretturi, li jkunu persuni ta’ kompetenza għolja fl-oqsma tal-ekonomija jew tal-finanzi, maħtura mill-Ministru; u (ċ) żewġ Diretturi indipendenti mill-qasam mhux governattiv li jkunu maħtura mill-Ministru fuq il-parir tal-Kunsill Malti għall-Iżvilupp Ekonomiku u Soċjali, iżda li ma jkunux membri ta’ dak il-Kunsill. (3) Ħadd mhu eliġibbli li jkun maħtur jew li jkompli jservi ta’ Direttur jew President jekk l-individwu jkun: (a) Membru tal-Kamra tad-Deputati; jew (b) impjegat fis-servizz pubbliku; jew (ċ) huwa Direttur jew uffiċjal ta’ istituzzjoni ta’ kreditu oħra; jew (d) ġiedikjarat fallut skont il-ligi ta’ kwalunkwe pajjiż. (4) Id-Diretturi, ħlief għall-President u d-Diretturi indipendenti maħtura skont is-subartikolu (2)(ċ), għandhom jibqgħu fil-ħatra għal żmien ħames (5) sninu jistgħu jkunu maħtura mill-ġdid għal perjodu ieħor ta’ tliet (3) snin, iżda jistgħu jitneħħew għal raġuni skont is-subartikolu (7). (5) Il-President għandu jibqa’ fil-ħatra għal sitt (6) snin u jista’ jerġa’ jkun maħtur iżda m’għandux iservi għal aktar minn għaxar (10) snin, iżda jista’ jitneħħa għal raġuni skont is-subartikolu (7). (6) Id-Diretturi indipendenti għandhom jibqgħu fil-kariga għal sitt (6) sninu jistgħu jerġgħu jkunu maħtura għal żmien tliet (3) snin, iżda jistgħu jitneħħew għal raġuni skont is-subartikolu (7). (7) Imġiba li twassal għat-tneħħija tinkludi, iżda mhux limitatament, li l-persuna titlef il-kapaċitajiet mentali, li tkun instabetħatja ta’ reat punibbli b’sentenza ta’ ħabs, jew tkun dikjarata fallutat ul iż-żmien tal-ħatra, ksur ta’ kunfidenzjalità, ksur fidmirijiet ta’ fiduċja, kunflitti ta’ interess mhux dikjarati, ksur serju tal-Kodiċi ta’ Etika tal-Bank, jew fil-każ ta’ Direttur maħtur skont is-subartikolu (2)(ċ) jekk il-Ministru, fuq il-parir tal-Bord ta’ Sorveljanza, kif imfisser fl-artikolu 37, ikun tal-fehma li huma jibqax jikkwalifika bħala Direttur indipendenti. (8) Il-President u d-Diretturi huma intitolati li jitħallsu mill-Bank dik ir-rimunerazzjoni ffissata mill-Ministru għall-ħin li fih jattendu għal-laqgħat tal-Bordu biex jaqdu d-doveri tagħhom skont dan l-Att. (9) Id-Diretturi għandhom jaħtru Kap Eżekuttiv għal żmien u bil-pattijiet u kundizzjonijiet li jidhrilhom xierqa u, bla ħsara għall-ftehim magħmul f’kull każ partikolari, jistgħu jirrevokaw din il-ħatra. Il-Kap Eżekuttiv għandu jattendi l-laqgħat tal-Bord jekk jintalab jagħmel hekk mill-President, ħlief meta l-Bord jiddiskut i l-kundizzjonijiet tal-ħatra tiegħu, il-prestazzjoni tiegħu, it-tneħħija tiegħu mill-ħatra jew kwalunkwe proċeduri dixxiplinarji fil-konfront tiegħu, u m’għandux ikollu vot. 22. Setgħat tal-Bord tad-Diretturi. (1) Is-setgħat kollha tal-Bank għandhom ikunu vestiti fil-Bord. (2) Il-Bord għandu jkun responsabbli mit-tmexxija tal-operat ġenerali kif ukoll mill-amministrazzjoni tal-affarijiet u tan-negozju tal-Bank, u għal dan il-għan għandu, b’żieda ma’ dawk is-setgħa t espressament mogħtija lil u b’dan l-Att: (a) jieħu deċiżjonijiet rigward self, garanziji, investimenti f’ishma kapitali, self lill-Bank mingħand terzi, l-għoti ta’ għajnuna teknika u operazzjonijiet oħra tal-Bank; (b) jawtorizza l-konklużjoni ta’ ftehim ta’ koperazzjoni ma’ organizzazzjonijiet internazzjonali; (ċ) jiddetermina s-salarji u kondizzjonijiet oħra tal-impieg tal-Kap Eżekuttiv; (d) i waqqaf Kumitat tar-Riskju, Kumitat tal-Verifika, Kumitat tal-Etika u Governanza, u Kumitat tar-Rimunerazzjoni u kull kumitat ieħor li l-Bord jidhirlu li jkun meħtieġ, u jiddetermina l-kompożizzjoni, is-setgħat, dmirijiet u l-ħatra tal-membri tagħhom. Dawn il-Kumitati, li jistgħu jkunu preseduti minn Direttur wieħed jew aktar skont kif jiddeċiedi l-Bord, għandhom jagħtu l-fehmiet tagħhom, li ma jkunux jorbtu, biex iħaffu l-proċess tad-deċiżjonijiet tal-Bord. Il-Kumitati jistgħu jkunu ppreseduti minn Direttur wieħed jew aktar skont kif jiddeċiedi l-Bord, sakemm f’każ li xi Kumitat ikun ippresedut minn Direttur wieħed, dan id-Direttur għandu jkun Direttur indipendenti; (e) jiddelega s-setgħa ta’ azzjoni f’dak kollu li mhuwiex speċifikatament riżervat għall-Bord skont dan l-Att, permezz ta’ ordinament jew riżoluzzjoni: (i) lil kull persuna jew kumitat; (ii) b’kull mezz (inkluż prokura); (iii) sal-limitu; (iv) fil-konfront ta’ kull materja u territorju; u (v) bit-termini u kondizzjonijiet; (f) jawtorizza aktar delega tas-setgħat tad-Diretturi lil kwalunkwe persuna li lilha jkunu delegati, u jista’ jirrevoka kull delega, kollha jew parti minnha, jew jibdel il-pattijiet u kundizzjonijiet li bihom tkun ingħatat; (g) japprova l-baġit tal-Bank; (h) japprova, wara li jkun irreveda r-rapport tal-awdituri, id-dikjarazzjoni tal-bilanċ u l-prospett ta’ qligħ u telf tal-Bank; (i) jiddetermina r-riżervi u jqassam il-qligħ nett tal-Bank; (j) jgħaddi, b’riżoluzzjoni, ordinamenti li jirregolaw in-negozju u l-affarijiet tal-Bank; (k) jaċċetta depożiti bħala assikurazzjoni ta’ adempjenza ma’ kwalunkwe arranġament u ftehim li l-Bank jidħol fih; (l) jiddetermina u jżommimgħax, u kwalunkwe forma ta’ kumpens għas-servizzi li jipprovdi l-Bank fl-eżerċizzju tas-setgħat tiegħu skont dan l-Att; (m) iwassal għall-inkorporazzjoni, xoljiment u amalgamazzjoni ta’ sussidjarji u jakkwista u jiddisponi mill-ishma tagħhom; (n) jakkwista u jiddisponi minn interessi jew jeddijiet fi kwalunkwe entità bi kwalunkwe mezz; (o) jakkwista, jiddetjeni, ipartat, jikri, ibigħ jew xort’oħra jiddisponi minn kwalunkwe interess jew dritt sew jekk fi proprjetà reali jew personali jew immobbli u mobbli u jżommu juża r-rikavat minn dawn l-attivitajiet; u (p) jeżerċita dawk is-setgħat li jidhirlu meħtieġa għall-aħjar tmexxija tan-negozju tal-Bank skont dan l-Att. 23. Proċedura tal-Bord tad-Diretturi. (1) Il-Bord għandu jiltaqa’ meta jissejjaħ mill-President minn rajh jew fuq talba ta’ wieħed mill-membri tiegħu, b’dan illi għandu jiltaqa’ mhux anqas minn sitt darbiet fis-sena u għandu jiddeċiedi, f’kull okkażjoni, id-data tal-laqgħa li jmiss. (2) Kwalunkwe membru tal-Kumitati msemmija fl-artikolu 22(2)(d) jista’ jiġi mistieden jattendi għal-laqgħat tal-Bord. (3) L-avviż għal-laqgħat tal-Bord għandu joħroġ mhux inqas minn sebat (7) ijiem qabel id-data stabbilita għal kull laqgħa. (4) Sa fejn hu possibbli, il-membri tal-Bord għandhom ikollhom f’idejhom l-aġenda u dokumenti relatati mhux anqas minn ħamest (5) ijiem qabel il-laqgħa. Il-Bank jista’ juża mezzi elettroniċi biex jibgħat id-dokumentazzjoni. (5) Kull Direttur jista’ jitlob li jidħlu punti fl-aġenda għal laqgħa tal-Bord, b’dan illi jikkomunika t-talba tiegħu bil-miktub lill-President mhux inqas minn tlett (3) ijiem tax-xogħol qabel il-laqgħa. (6) It-tul ta’ żmien imsemmi fis-subartikoli), it-tnejn inklużi, jista’ jitwarrab, kemm-il darba d-Diretturi kollha jaqblu jew, f’każijiet eċċezzjonali ta’ emerġenza, bil-kunsens tal-President. (7) Il-quorum ta’ kwalunkwe laqgħa tal-Bord għandu jkun ta’ erba’ Diretturi li wieħed minnhom għandu jkun Direttur indipendenti. (8) Salv dak stipulat band’oħra f’dan l-Att, id-deċiżjonijiet tal-Bord għandhom jittieħdu mill-maġġoranza tad-Diretturi. (9) Il-Bord jista’, fejn ikunhekk neċessarju, jadotta deċiżjonijiet b’kunsenstaċitu, sakemm dan isir f’laqgħa fejn mill-inqas Direttur indipendenti wieħed jattendi. Deċiżjoni approvata b’kunsenstaċitu titqies li daħlet fis-seħħ fi żmien ġimagħtejn min-notifika tagħha u għandha tiġi annessama l-minuti tal-laqgħa tal-Bord li jkunimiss wara l-laqgħa li fih tkun ittieħdet: Iżda tali deċiżjoni ma tidħolx fis-seħħ jekk fi żmien ġimagħtejn min-notifika tagħha, erba’ mid-Diretturi ma jaqblux ma’ tali deċizjoni: Iżda wkoll, kull Direttur jista’ jitlob li l-proċedura taċita tkun interrotta. (10) Kull Direttur jista’ jingħata awtorizzazzjoni bil-miktub minn mhux aktar minn kollega wieħed biex jaġixxi f’ismu waqt laqgħa tal-Bordu li jivvota floku. (11) Għandhom jinżammu l-minuti tal-laqgħat tal-Bord. Il-minuti għandhom ikunu ffirmati mill-President tal-laqgħa u mill-President tal-laqgħa li ma tulha jkunu approvati, kif ukoll mis-Segretarju tal-laqgħa. 24. Is-Segretarju. Il-ħatra u s-sostituzzjoni tas-segretarju u l-kundizzjonijiet tal-ħatra tiegħu għandhom ikunu deċiżi mill-Bord. Is-segretarju għandu d-dmir li: (a) iħejji l-aġenda għal-laqgħat tal-Bordu li jieħu l-minuti tal-laqgħat; (b) jassikura li jinħareġ avviż xieraq tal-laqgħat kollha; (ċ) iżomm il-kotba statutorji; (d) isegwi t-tibdil fil-leġiżlazzjoni rilevanti u tal-ambjent regolatorju; (e) iqassa mid-dividendi u jamministra t-tibdil fl-ishma u t-trasferiment tagħhom; u (f) dawk id-dmirijiet l-oħra kollha li l-Bord jista’ jeħtieġlu jassumi. 25. (1) Il-President għandu jippresedi l-laqgħat kollha tal-Bord, jew fil-każ li ebda president ma jkun maħtur, jew jekk hu ma jkunx preżenti fi żmien għoxrin (20) minuta mill-ħin maqbul għall-bidu tal-laqgħa, jew jekk ma jkunx irid jippresedi, id-Diretturi preżenti għal-laqgħa għandhom jeleġġu wieħed minn fosthom biex jippresedi l-laqgħa. (2) Ir-rappreżentanza legali u ġuridika tal-Bank għandha tkun vestita fil-President jew, bla ħsara għas-setgħat tal-President, fi kwalunkwe persuna jew persuni oħra delegati u awtorizzati għal dan il-għan mill-Bord. 26. Projbizzjoni ta’ attività politika. (1) Il-Bank m’għandux jaċċetta self jew għajnuna li jistgħu b’xi mod jippreġudikaw, jillimitaw, ifixklu jew xort’oħra jibdlu l-għan u l-funzjonijiet tiegħu. (2) Il-Bank, il-President tiegħu, uffiċjali u impjegati m’għandhomx jieħdu sehem fi kwalunkwe attività politika u m’għandhomx iħallu lilhom infushom ikunu influwenzati minn kwalunkwe partit politiku fid-deċiżjonijiet tagħhom. Id-deċiżjonijiet għandhom jittieħdu biss fuq konsiderazzjonijiet ekonomiċi. Dawn il-konsiderazzjonijiet għandhom jintiżnu b’mod imparzjali sabiex imexxu ’l quddiem l-għan u l-funzjonijiet tal-Bank. (3) Il-Bank ma jistax jikkontribwixxi finanzjarjament għal xi partit politiku, sew direttament kif ukoll indirettament. 27. Allokazzjoni ta’ introjtu. (1) Il-Bord għandu jiddetermina kull sena liema parti tad-dħul tal-Bank għandha tkun allokata, wara li jsir provvediment għar-riżervi, bħala surplus, u liema parti, jekk ikun il-każ, għandha titqassam lill-azzjonisti. (2) Il-pagamenti għandhom isiru skont kif jiddeċiedi l-Bord. 28. Sospensjoni temporanja tal-operat. F’każ ta’ emerġenza, il-Bank jista’ temporanjament jissospendi l-operat fir-rigward ta’ self u garanziji ġodda, sa dak iż-żmien li fih il-Bank ikun jista’ jikkonsidra u jieħu azzjonijiet ulterjuri. 29. (1) L-azzjonisti jistgħu jtemmu l-operat tal-Bank fuq il-parir tal-Bord jew minn rajhom. (2) Wara tali tmiem, il-Bank għandu jwaqqaf l-operazzjonijiet tiegħu, ħlief għal dawk meħtieġa għall-ġbir, ħarsien u preservazzjoni tal-assi tiegħu u għas-saldu tal-obbligazzjonijiet tiegħu. (3) Il-Ministru, fuq parir tal-Bord ta’ Sorveljanza, għandu jaħtar stralċjarji u jagħtihom istruzzjonijiet għall-eżekuzzjoni tal-istralċ. 30. (1) F’każ ta’ terminazzjoni tal-operat tal-Bank, ir-responsabbiltà tal-azzjonisti għall-kapital tal-Bank mhux imsejjaħ tibqa’ fis-seħħ sakemm it-talbiet kollha tal-kredituri, inkluż kwalunkwe talba kontinġenti, ikunu saldati. (2) Il-kredituri kollha li jkollhom talbiet diretti għandhom l-ewwel jitħallsu mill-assi tal-Bank umbagħad minn ħlasijiet magħmula lill-Bank jew minn sottoskrizzjonijiet mhux imħallsa jew mhux imsejħa. Qabel ma jagħmel kwalunkwe pagament lil kredituri b’talbiet diretti, il-Bord għandu jagħmel l-arranġamenti kollha meħtieġa, skont il-fehma meqjusa tiegħu, biex jassikura tqass im prorata fost il-kredituri b’talbiet diretti u kontinġenti. Talbiet ekwivalenti għandhom, sa fejn hu possibbli, jitħallsu fl-istess ħin. 31. M’għandu jsir l-ebda tqassim ta’ assi lill-azzjonisti fir-rigward tal-ishma tagħhom fil-kapital tal-Bank sakemm it-talbiet tal-kredituri jkunu kollha sodisfatti jew ikun sar provvediment għalihom. Barra minn hekk, kull tqassim irid ikun approvat mill-Bord b’vot ta’ żewġ terzi tal-għadd totali ta’ Diretturi. 32. Eżenzjoni minn tassazzjoni. Kap. 123. Il-Bank, l-assi, il-proprjetà, id-dħul u l-operazzjonijiet u transazzjonijiet tiegħu, għandhom ikunu eżenti minn kull tassazzjoni skont l-Att dwar Taxxa fuq l-Income utaxxa tal-boll fuq dokumenti u trasferimenti li tkun fis-seħħ f’dak iż-żmien. 33. Rapport annwali u rendikontijiet finanzjarji konsolidati. (1) Id-dikjarazzjonijiet finanzjarji annwali, ir-rapport tal-ġestjoni, u d-dikjarazzjonijiet finanzjarji konsolidati għandhom jitħejjew, ikunu verifikati u ppubblikati skont ir-regolamenti applikabbli li għalihom jirreferi l-artikolu 35. (2) Id-Diretturi għandhom japprovaw id-dikjarazzjonijiet finanzjarji annwali fi żmien tliet xhur minn għeluq sena finanzjarja. (3) Is-sena finanzjarja hija s-sena kalendarja. (4) Ir-Rapport Annwali u d-Dikjarazzjonijiet Finanzjarji Konsolidati għandhom jitpoġġew fuq il-Mejda tal-Kamra tar-Rappreżentanti, mhux aktar tard minn erba’ xhur wara t-tmiem tas-sena finanzjarja tal-Bank, ikunu ppubblikati fil-mezzi ta’ komunikazzjoni kif deċiż mill-Bordu fuq is-sit elettroniku tal-Bank, u kopji tagħhom għandhom ikunu disponibbli għall-pubbliku meta jintalbu lis-Segretarju. 34. Il-Ministru għandu jiżgura li l-Bank ikun konformi mal-Liġijiet ta’ Malta, l-ordinamenti tal-Bank, u regolamenti oħra. 35. Regolamenti u direttivi applikabbli. (1) Il-Ministru għandu s-setgħa li jipprovdi permezz ta’ regolamenti li l-Bank għandu jkun konformimutatis mutandis ma’ ċerti liġijiet u regolamenti ta’ sorveljanza bankarja, kollha jew f’parti minnhom, biex jiżgura ġestjoni tajba fl-operat tal-Bank. (2) Regolamenti skont is-subartikolu (1) jistgħu wkoll idaħħlu fis-seħħ dispożizzjonijiet dwar id-dmirijiet tal-Bank li jiżvela, jirrapporta u jgħaddi informazzjoni lill-awtoritajiet kompetenti, kif ukoll dwar id-dritt tal-Awditur Ġenerali għal informazzjoni, inkjesta u verifika. 36. Dispożizzjoni-jiet mixxellanji. (1) Id-Diretturi huma intitolati jitħallsu mill-Bank għal spejjeż raġonevoli ta’ vjaġġar u alloġġ konnessi mal-qadi ta’ dmirijiethom skont dan l-Att meta jkun jeħtieġ li jħallu r-residenza abitwali tagħhom. (2) Uffiċjali, impjegati u konsulenti huma intitolati li jitħallsu mill-Bank ir-rimunerazzjoni, spejjeż u benefiċċji li l-Bank jista’ jiddetermina. (3) Il-Bank m’għandux jagħtiself, investiment jew garanzija lil Direttur jew uffiċjal tal-Bank. (4) (a) Applikant għal kwalunkwe finanzjament jew servizz mogħti mill-Bank, kif imfisser fl-artikolu 2, għandu jiddikjara bil-miktub lill-Bank jekk huwiex persuna interessata, kif imfisser fl-artikolu 2 jew, jekk l-applikant ikun kumpanija jew korp ġuridiku, sew jekk azzjonista, direttur jew uffiċjal tal-kumpanija jew korp ġuridiku, huwiex persuna interessata jew Direttur jew uffiċjal tal-Bank. (b) Direttur m’għandux ikun preżenti għal laqgħa tal-Bord meta l-Bord ikun ser jikkunsidra applikazzjoni, jew jivvota fuq riżoluzzjoni li għandha x’taqsam magħha, jekk l-applikant ikun: (i) persuna li jkollha parentela ma’ Direttur kif imfisser fit-tifsira "persuna interessata", jew "(ii) kumpanija jew korp ġuridikuli tagħhom Direttur, jew persuna li għaliha jirreferi s-subparagrafu (i) huwa sieħeb, azzjonista, direttur jew uffiċjal. Taqsima III Il-Bord ta’ Sorveljanza 37. Il-Bord ta’ Sorveljanza. (1) Il-Ministru għandu jaħtar Bord ta’ Sorveljanza li jgħasses fuq il-politika magħżula mill-amministrazzjoni u t-tħaddim tagħha, jirrevedi l-qagħda ġenerali tal-Bank sew meta jintalab sew minn rajhu joħroġ direttivi inkluż direttivi li għandhom x’jaqsmu mal-imġiba prudenzjali, l-adegwatezza tal-kapital u mal-istrateġija tar-riskju tal-Bank. (2) Fil-qadi ta’ dmirijiet u l-Bord ta’ Sorveljanza għandu jaġixxi fl-interess tal-Bank u tal-partijiet interessati (inklużi l-azzjonisti, l-impjegati, klijenti u fornituri tal-Bank). (3) Il-Bord ta’ Sorveljanza għandu jfassal regoli ta’ proċedura għalih innifsu, liema regoli għandhom ikunu maqbula mill-Ministru, u għandu wkoll ikollu s-setgħa li jirregola l-laqgħat tiegħu. 38. Setgħat tal-Bord ta’ Sorveljanza. (1) Il-Bord ta’ Sorveljanza m’għandu jkollu l-ebda setgħa eżekuttiva fuq il-Bank, l-uffiċjali, l-amministrazzjoni u l-impjegati tiegħu. (2) Fil-qafas tal-attivitajiet tiegħu ta’ monitoraġġ, konsulenza, u regolazzjoni l-Bord ta’ Sorveljanza għandu jitlob lill-Bank biex jipprovdilu kull informazzjoni li jqis meħtieġa biex jaqdid mirijiet u, u l-Bank għandu jassigura li jżomm lill-Bord ta’ Sorveljanza mgħarraf fuq bażi regolari, fil-ħin u b’mod komprensiv, dwar l-andament tan-negozju, żviluppi fl-oqsma individwali tan-negozju, u dwar l-adegwatezza tal-kapital. (3) Il-Bord ta’ Sorveljanza għandu jkollu dritt li: (a) jitlob, u jkollu aċċess għal, kwalunkwe dokument, minuti u, jew tagħrif li jkun jeħtieġ fil-qadi ta’ dmirijietu; (b) jitlob lill-awdituri interni u, jew esterni jagħmlu inkjesti speċjali adhoc jew valutazzjonijiet ta’ riskju; u (ċ) jirrakkomanda lill-azzjonist it-tneħħija ta’ Diretturi. (4) Il-Bord ta’ Sorveljanza għandu jingħata mill-Bank l-akkonti ta l-amministrazzjoni ta’ kull xahar, u kopji minn qabel tad-dikjarazzjonijiet finanzjarji annwali u tar-rapport tal-awditur. Il-Bord ta’ Sorveljanza għandu jingħata mill-Bord tad-Diretturi, darbtejn fis-sena, espożizzjoni bil-miktub u verbali dwar il-prestazzjoni u l-qagħda tal-Bank, kif ukoll dwar riskji u affarijiet oħra. 39. Responsabbilta-jiet tal-Bord ta’ Sorveljanza. (1) Ir-responsabbiltajiet tal-Bord ta’ Sorveljanza għandhom jinkludu s-sorveljanza ta’, fost ħwejjeġ oħra: (a) l-iżvilupp, l-allinjament u t-tħaddim tal-istrateġija kummerċjali tal-Bank; (b) il-kisba tal-miri strateġiċi u finanzjarji tal-Bank; (ċ) l-adegwatezza tal-kapital tal-Bank; (d) il-livell ta’ riskju li l-Bank jiflaħ u l-istrateġija dwar ir-riskju, kif kwantifikata fil-mudell tal-Bank dwar riskju kif approvat mill-Bord ta' Sorveljanza; (e) l-istruttura u l-amministrazzjoni tal-ġestjoni u s-sistemi ta’ kontroll tar-riskju intern; (f) il-proċess tar-rappurtaġġ finanzjarju tal-Bank; (g) aspetti tar-responsabbiltà korporattiva soċjali li huma rilevanti għall-Bank; (h) l-amministrazzjoni tar-relazzjoni bejn il-Bank u l-azzjonisti tiegħu; (i) il-konformità tal-Bank ma’ liġijiet u regolamenti; (j) l-istruttura tal-governanza korporattiva tal-Bank; (k) il-Politika ta’ Rimunerazzjoni tal-Bank; u (l) rapporti ta’ kunflitti ta’ interess u ksur tal-Kodiċi ta’ Etika applikabbli għall-Bord u l-impjegati tal-Bank. (2) Il-Bord ta’ Sorveljanza għandu jissottometti l-analiżi, l-osservazzjonijiet u r-rakkomandazzjonijiet tiegħu lill-Bordu lill-Ministru bil-miktub utant spiss kemm jidhirlu, u għandu jitlob is-sottomissjonijiet tal-Bord bil-miktub meta r-rakkomandazzjonijiet tiegħu ma jiġux implimentati. (3) (a) Il-Bord ta’ Sorveljanza għandu jagħti lill-Bord struzzjonijiet ġenerali u direttivi dwar l-imġiba prudenzjali, l-adegwatezza tal-kapital u l-politika ta’ riskju tal-Bank, fosthom ir-riskji inerenti fin-negozju tiegħu, għall-iskop tas-sorveljanza prudenzjali effettiva tal-Bank skont l-artikoli 35 u 41, u l-Bord tal-Bank għandu jikkonforma ma’ tali struzzjonijiet u direttivi. (b) F’każ li l-Bord ta’ Sorveljanza ma jkunx sodisfatt li l-istruzzjonijiet u direttivi tiegħu qed ikunu osservati, huwa għandu jirreferi dan lill-Ministru sabiex il-Ministru jkun jista’ joħroġ ir-regolamenti meħtieġa biex jiżgura li ssir it-tali osservanza skont l-artikolu 41(1). (4) Il-Bord ta’ Sorveljanza għandu jħejji r apport annwali dwar l-operat u l-attivitajiet tiegħu u jgħaddih lill-Ministru u lill-Bank. 40. Membri tal-Bord ta’ Sorveljanza. (1) Il-Bord ta’ Sorveljanza għandu jkun kompost minn mhux iżjed minn sitt (6) membri, li minnhom wieħed għandu jkun uffiċjal tal-Awtorità Maltija għas-Servizzi Finanzjarji, wieħed mill-Bank Ċentrali ta’ Malta, wieħed mill-Ministeru għall-Finanzi, wieħed mill-ministeru responsabbli mill-Bank minn żmien għal żmien, u żewġ professjonisti indipendenti li jkollhom esperjenza fil-kummerċ bankarju u, jew fil-qasam regolatorju. Il-President tal-Bord ta’ Sorveljanza jinħatar mill-Ministru minn fost il-professjonisti indipendenti, wara konsultazzjoni mal-Oppożizzjoni. (2) Kull membru tal-Bord ta’ Sorveljanza għandu jinħatar għal mhux iżjed minn ħames (5) snin, jew għal żmien iqsar skont kif jiddetermina l-Ministru u jista’ jitneħħa biss mill-Ministru. Membri tal-Bord ma jistgħux iservu fuq il-Bord ta’ Sorveljanza. Persuna li kienet membru tal-Bord ma tistax isservi fuq il-Bord ta’ Sorveljanza qabel ma jgħaddu tliet (3) snin mill-aħħar jum li fih tkun serviet fuq il-Bord. (3) Il-membri tal-Bord ta’ Sorveljanza huma marbuta bil-Kodiċi ta’ Mġiba applikabbli għall-Bank. (4) Ir-rimunerazzjoni tal-Membri tal-Bord ta’ Sorveljanza għandha tkun stabbilita mill-Ministru u mħallsa mill-Ministeru. Il-Bank għandu jrodd lura lill-Ministeru l-ispejjeż minfuqa fuq is-servizz ta’ sorveljanza. (5) L-ispejjeż kollha konnessi mal-impjegati u servizzi ta’ sostenn oħra meħtieġa mill-Bord ta’ Sorveljanza għandu jagħmel tajjeb għalihom il-Bank. 41. Regolamenti mill-Ministru. (1) Bla ħsara għall-awtonomija tal-Bank, il-Ministru jista’ jagħmel regolamenti biex itejbu r-regolamentazzjoni kawtelatorja tal-Bank. (2) Il-Ministru jista’, permezz ta’ regolamenti, jemenda l-Ewwel, it-Tieni u t-Tielet Skedi tat-Tieni Skeda (Regolamenti dwar il-Bord ta’ Sorveljanza tal-Bank Malti ta’ Żvilupp). Taqsima IV Ġenerali 42. Emendi. Dan l-Att jista’ jkun emendat biss b’riżoluzzjoni tal-Kamra tad-Deputati. 43. Reviżjoni. Wara ħames snin mid-dħul fis-seħħ ta’ dan l-Att, u kull ħames snin ta’ wara, il-Ministru għandu jagħmel reviżjoni tad-dispożizzjonijiet u l-andament ta’ dan l-Att, inkluż kwalunkwe reviżjoni ta’ għajnuna statali li tkun seħħet matul dan il-perjodu, u jippreżentaha lill-Parlament fi żmien sitt xhur minn mindu din ir-reviżjoni titwettaq. 44. Tagħrif privileġġat. (1) Bla ħsara għad-dispożizzjonijiet tas-subartikolu (2), kull tagħrif miksub mill-Bank li għandu x’jaqsam mal-klijenti tiegħu huprivileġġat u Direttur, uffiċjal, impjegat jew aġent jew mandatarju jew konsulent tal-Bank m’għandux xjentement jikkomunika, jikxef jew jirrendi disponibbli dan it-tagħrif, jew jippermetti li jkun komunikat, mikxuf jew magħmul disponibbli, ħlief fejn dan huwa diġà fid-dominju pubbliku. (2) Tagħrif privileġġat jista’ jkun komunikat, mikxuf jew magħmul disponibbli: (a) għall-għan tal-amministrazzjoni u infurzar ta’ dan l-Att u proċeduri legali li għandhom x’jaqsmu miegħu; (b) fil-prosekuzzjoni ta’ reat skont dan l-Att jew kwalunkwe Att tal-Parlament; u (ċ) bil-kunsens bil-miktub tal-persuna li għaliha t-tagħrif jirreferi.